**HLASOVACIE PREUKAZY**  (informácie MVSR): [**http://www.minv.sk/?nr20-preukaz**](http://www.minv.sk/?nr20-preukaz)

Volič, ktorý má trvalý pobyt na území Slovenskej republiky a v deň konania volieb nebude môcť voliť v mieste svojho trvalého pobytu vo volebnom okrsku, v ktorého zozname voličov je zapísaný, môže požiadať **obec svojho trvalého pobytu**o vydanie hlasovacieho preukazu. Obec na základe žiadosti voličovi vydá hlasovací preukaz a zo zoznamu voličov ho vyčiarkne s poznámkou o vydaní hlasovacieho preukazu.

Hlasovací preukaz oprávňuje na zápis do zoznamu voličov v ktoromkoľvek volebnom okrsku.

Volič môže požiadať o vydanie hlasovacieho preukazu:

* osobne najneskôr posledný pracovný deň pred konaním volieb **(t. j. najneskôr 28. 2. 2020)** v úradných hodinách obce. Obec vydá hlasovací preukaz bezodkladne.
* v listinnej forme tak, aby žiadosť o vydanie hlasovacieho preukazu bola doručená obci najneskôr 15 pracovných dní predo dňom konania volieb **(t. j. najneskôr 10. 2. 2020)**,
* elektronicky (e-mailom)
* vo forme elektronickej snímky žiadosti (sken) alebo
* v textovej forme tvoriacej obsah e-mailovej správy tak,

aby žiadosť o vydanie hlasovacieho preukazu bola doručená obci najneskôr 15 pracovných dní predo dňom konania volieb **(t. j. najneskôr 10. 2. 2020)**.

**Elektronické adresy na doručovanie žiadostí o vydanie hlasovacieho preukazu:**

* **prednostaou@stonline.sk**
* **sekretariat.obuzavadka@mail.t-com.sk**